**Образец № 5**

**ДОГОВОР /проект/**

**за възлагане на обществена поръчка**

**№ ………………………………………….**

Днес, ……….2019 г., в гр.Мадан, между:

**ОБЩИНА МАДАН**,

със седалище и адрес на управление: 4900 гр.Мадан, ул. “Обединение” № 14, код по Регистър БУЛСТАТ 000614984, представлявана от Фахри Молайсенов, в качеството му на Кмет на Община Мадан и Фиданка Узунова, в качеството му на гл.счетоводител на Община Мадан, наричан/а/о за краткост **ВЪЗЛОЖИТЕЛ**, от една страна,

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище иадрес на управление на изпълнителя*] [*да се попълни приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112 от Закона за обществените поръчки („**ЗОП**“) и Решение №………../…….2019 г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„Доставка на необходимото оборудване, съоръжения и техника за разделно събиране на зелени и биоразградими битови отпадъци и специализирана транспортна техника на РСУО – Мадан”,** се сключи този договор („**Договора**/**Договорът**“) за следното:

1. **ПРЕДМЕТ НА ДОГОВОРА**

**Чл. 1. Предмет**

* 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да достави, срещу възнаграждение и при условията на този Договор, необходимите техникаи оборудване за разделно събиране на зелени и биоразградими битови отпадъци, във връзка с изпълнение на проект „Проектиране и изграждане на компостираща инсталация и инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“ .

(1.2) ИЗПЪЛНИТЕЛЯТ се задължава да достави техникатаи оборудване (контейнери) в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения №№ 1, 2 и 3 към този Договор („**Приложенията**“) и представляващи неразделна част от него.

(1.3)В срок до 3 (три) дни от датата на сключване на Договора, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите(*ако е приложимо*), посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договорав срок до 3 (три) дни от настъпване на съответното обстоятелство.

1. **ЦЕНА, РЕД И СРОКОВЕ ЗА ПЛАЩАНЕ.**

**Чл. 2.Цена**

(2.1) За изпълнение на предмета на Договора, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер на ……… (…………………………) лева без ДДС и ……… (…………) лева с ДДС (наричана по-нататък „**Цената**“ или „Стойността на Договора“) , съгласно Ценовото предложение на ИЗПЪЛНИТЕЛЯ, съставляващо Приложение № 3.

(2.2) В Цената по ал. 1 са включени всички разходи на ИЗПЪЛНИТЕЛЯ за изпълнение на поръчката, включително и разходите за персонала, който ще изпълнява поръчката [и за неговите подизпълнители] (*ако е приложимо*),] като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

(2.3) Цената, посочена в ал. 1, е крайна за времето на изпълнение на Договора и не подлежи на промяна.

(2.4) В случай, че по време на изпълнение на Договора размерът на ДДС бъде променен, Цената следва да се счита изменена автоматично, в съответствие с нормативно определения размер на данъка, без да е необходимо подписването на допълнително споразумение.

(2.5) Посочените цени са крайни и включват всички разходи и възнаграждения на Изпълнителя за изпълнение на предмета на настоящия Договор, като но не само: разходите за придобиване, съответно прехвърляне на правото на собственост върху техникатана Възложителя, за доставка, за транспортиране до мястото за доставка, за заплащане на продуктова такса (екотакса), както и разходите за отстраняване от Изпълнителя на всички технически неизправности и повреди, възникнали не по вина на Възложителя и покрити от гаранционните условия и гаранционната отговорност на Изпълнителя.

(2.6) Предметът на настоящия Договор, включително посочената цена не включват извършването от Изпълнителя разходите за гаранционно (сервизно) обслужване[[1]](#footnote-2) на техниката по време на гаранционния срок, които са за сметка на Възложителя и се организират от Възложителя. Възложителят потвърждава, че е запознат с факта, че гаранционното обслужване в срока по гаранцията и съгласно правилата на производителя, посочени в (…………………) е необходимо условие за валидността на гаранцията на производителя за недостатъци, повреди и дефекти през гаранционния срок.

**Чл. 3. Начин на плащане**

(3.1)ВЪЗЛОЖИТЕЛЯТ плаща на ИЗПЪЛНИТЕЛЯ Цената по чл.2, ал.1 оттози Договор в срок до 30 (тридесет) дни, считано от приемане на доставената техника и контейнери по Договора, чрез подписан от представител на ВЪЗЛОЖИТЕЛЯ и ИЗПЪЛНИТЕЛЯ приемо-предавателен протокол.

(3.2) Плащането по този Договор се извършва въз основа на следните документи:

1. приемо-предавателен протокол за приемане на доставката, подписан от ВЪЗЛОЖИТЕЛЯ и ИЗПЪЛНИТЕЛЯ, при съответно спазване на разпоредбите на Раздел (Предаване и приемане на изпълнението) от Договора; и

2. фактура за дължимата сума от Цената, издадена от ИЗПЪЛНИТЕЛЯ и одобрена от ВЪЗЛОЖИТЕЛЯ.

(3.3) За целите на верифицирането на разходите Изпълнителят е длъжен да представя надлежно изготвени и попълнени заверени фактури и/или счетоводни документи с еквивалентна доказателствена стойност, съдържащи следните реквизити: наименованието на оперативната програма, предмета и номера на АДБФП, както и номера и датата на договора за изпълнение на дейността по проекта, както и други изискуеми документи съгласно приложимото българско законодателство.

(3.4) Всички плащания по този Договор се извършват в български лева, чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

(3.5) Изпълнителят е длъжен да уведомява писмено Възложителя за всички последващи промени по ал. (3.4) в срок от 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**III. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4. Срокове и място на доставка**

(4.1) Договорът влиза в сила на *посочената в началото му дата, на която е подписан от Страните* и е със срок на действие до изпълнение на всички поети от Страните задължения по Договора.

* 1. Срокът за доставката е до ………………. календарни дни, считано от датата следваща датата на получаване на писмено известие за доставка от Възложителя.
  2. Гаранционен срок е ……………………..месеца, след приемане на доставката от Възложителя.
  3. Мястото на изпълнение на Договора е гр. Мадан, Регионално депо за неопасни отпадъци – Мадан.

**Чл. 5. Условия на доставка**

(5.1) Изпълнителят се задължава да достави и предаде на Възложителя техниката, окомплектовани както следва:

1.оборудвани с обезопасителен триъгълник, аптечка, пожарогасител и светлоотразителна жилетка (съгласно Закона за движение по пътищата);

2.окомплектовани, съгласно изискванията на производителя, с комплект ключове, резервна гума, комплект инструменти за смяна на гуми и др.;

3.с извършен предпродажбен сервиз;

4.зареденa с всички необходими за експлоатацията им течности и материали;

5.с необходимите за регистрацията им, ако подлежат на регистрация, документи, включително документи за платени данъци, мита, такси, фактури и приемо-предавателни протоколи;

6.сертификати за съответствие, гаранционна и/или сервизна книжка, паспорти или други документи от производителя, съдържащ технически данни и характеристики;

7.с инструкция за експлоатация на български език, както и документация, съдържаща препоръки за правилна експлоатация;

8.други документи, аксесоари, изискващи се съгласно Техническата спецификация на Възложителя, условията по поръчката и офертата на Изпълнителя;

(5.2) Изпълнителят се задължава да достави и предаде на Възложителя контейнерите, окомплектовани както следва:.сертификати за съответствие, гаранционна и/или сервизна книжка, паспорти или други документи от производителя, съдържащ технически данни и характеристики;

(5.3) При доставката, Изпълнителят предоставя на Възложителя надлежно оформена фактура – оригинал, подписана от Изпълнителя, съдържаща основание – номер на договора, номер на шаси, модел, марка и кубатура на техниката (ако е приложимо).

(5.4) Доставката и предаването/получаването и проведеното обучение на персонала на Възложителя (за експлоатация на специализиран камион за разделно събиране на биоразградими отпадъци и специализирана мобилна техника за раздробяване и нарязване)се удостоверява с подписване в два екземпляра на двустранен приемо-предавателен протокол(„**Приемо-предавателен протокол**“) от Страните или техни упълномощени представители, след проверка за: отсъствие на явни несъответствия, окомплектовката на доставката и представяне на документите в съответствие с алинея (5.1) , (5.2) и (5.3) . Приемо-предавателният протокол съдържа основанието за съставянето му (номер на договора), номер на шаси на техниката, предмет на доставка. Проектът на Приемо-предавателен протокол се изготвя от Изпълнителя.

(5.5) Изпълнителят уведомява Възложителя писмено в срок от 3 /три/ дни предварително за конкретната дата и час, на която ще се изпълни доставката. При предаването, Изпълнителят осигурява на Възложителя необходимото според обстоятелствата време да прегледа за несъответствия, като същото не може да надвишава 1 /един/ ден.

(5.6) При констатиране на явни несъответствия, по смисъла на алинея (5.7) на доставените техника и контейнери, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните несъответствия, съобразно алинея (5.7). След отстраняване на несъответствията, Страните подписват двустранен Приемо-предавателен протокол за приемане на доставката.

(5.7) При „**Несъответствия**“(явни или скрити дефекти, липси, недостатъци, несъответствия на техникатаи контейнерите с Техническата спецификация на Възложителя и/или Предложението за изпълнение на Изпълнителя и/или и с изискванията за окомплектовка на доставката и документите в съответствие с алинея (5.1), (5.2) и (5.3) се прилага някой от следните варианти:

1.Изпълнителят заменя техниката и контейнерите с Несъответствия, с такива притежаващи характеристиките в Техническата спецификация или по-високи, само в случай че отстраняването на несъответствието не е възможно да се извърши по друг начин и замянатане води до промяна на предмета на поръчката и цената по Договора, посочена в Ценовата оферта на Изпълнителя и Несъответствието е открито преди регистрацията на техниката, в случаите при които се налага замяната им или

2. Изпълнителят отстранява Несъответствието в срок и по ред посочени в констативния протокол;

(5.8) В случай, че Несъответствието на доставенитетехника и контейнери е толкова съществено, че прилагането на някой от вариантите по алинея (5.7) ще доведе до промяна на предмета на поръчката, или в случай че Изпълнителят забави доставката им или отстраняването на Несъответствията с повече от 20 /двадесет/ календарни дни, от предвидения срок за доставка в алинея (4.2), съответно от срока, посочен в констативния протокол, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора. Страните се споразумяват изрично, че прилагането на варианта по алинея (5.7), точка (1), може да бъде извършено само до подписване на Приемо-предавателния протокол по алинея (5.4) или (5.6) и преди регистрация на техниката пред компетентните органи.

(5.9) Подписването на приемо-предавателния протокол по алинея (5.4) или алинея (5.6) без забележки има силата на приемане на доставката от страна на Възложителя, освен в случаите на "скрити Несъответствия“, които не могат да бъдат установени при обикновения преглед на техниката и контейнерите.

(5.10) В случаите на Несъответствия, посочени в констативния протокол по алинея (5.6), Възложителят не дължи заплащане на цената по алинея (2.1), преди отстраняването им и изпълненията на останалите условия за плащане, предвидени в Договора.

(5.11) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.

**Чл. 6. Преминаване на собствеността и риска**

(6.1) Собствеността и рискът от случайно повреждане или погиване върху техниката и контейнерите, предмет на доставка, преминава от Изпълнителя върху Възложителя от датата на приемането му, вписана в Приемо-предавателния протокол по алинея (5.4), респективно по алинея (5.6). Всички такси и разноски по прехвърляне на собствеността на техниката, са за сметка на Изпълнителя.

**IV.ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.7.**

(7.1) Изпълнителят се задължава да достави техниката и контейнерите, предмет на настоящия Договор, отговаряща на техническите параметри, представени в Предложението за изпълнение на Изпълнителя и на Техническата спецификация на Възложителя, окомплектовани съгласно изискванията на настоящия Договор и придружени със съответните документи, както и да прехвърли собствеността върху тях на Възложителя и да обучи персонал на Възложителя (минимум двама) за експлоатация на доставената техника.

(7.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(7.3) Изпълнителят се задължава да отстранява за своя сметка и в договорените срокове всички гаранционни дефектина доставенататехника и контейнери и проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на несъответствия да влага само оригинални резервни части, материали и консумативи.

(7.4) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(7.5) Изпълнителят се задължава да съхранява всички документи по изпълнението на настоящия Договор в сроковете по чл.140 и чл. 71, параграф 1 от Регламент (ЕС) № 1303/2013, който от сроковете изтича по-късно.

(7.6) Изпълнителят се задължава да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори да извършват проверки на място на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани в сроковете по чл.140 и чл. 71, параграф 1 от Регламент (ЕС) № 1303/2013, който от сроковете изтича по-късно.

(7.7) Изпълнителят се задължава да сключи договор/договори за подизпълнение с посочените в офертата му подизпълнители в срок от 1 ден от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(7.8) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8.**

(8.1) Възложителят се задължава да заплати цената по алинея (2.1) от този Договор, съгласно условията и по начина, посочен в него.

(8.2) Възложителят се задължава да приеме доставката на техниката и контейнерите, предмет на договора, по реда на алинея (5.4) ако отговаря на договорените изисквания, в срок до 1 /един/ ден след представянето на доставката за оглед.

(8.3) Възложителят има право да иска от Изпълнителя да изпълни доставката на техникатаи контейнерите на посочените в алинея (4.4) от договора адреси, в срок и без отклонения от договорените изисквания.

(8.4) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(8.5) Възложителят има право на рекламация за доставената по Договора техника и контейнери, при условията посочени в настоящия Договор.

(8.6) Възложителят има право да изисква от Изпълнителя отстраняване на Несъответствия или при невъзможност за отстраняване - замяната на несъответстваща с Техническата спецификация и/или дефектнитехника и контейнери при условията на настоящия Договор, по реда и в сроковете, определени в настоящия Договор.

(8.7) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора.

(8.8) Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.

(8.9) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **ГАРАНЦИОННА ОТГОВОРНОСТ**

**Чл. 9.**

(9.1).Гаранционна отговорност

(9.1.1) Изпълнителят гарантира липсата на дефекти в изработката или материала на доставената техника и контейнери, съгласно гаранцията на производителя.

(9.1.2) В рамките на гаранционния срок Изпълнителят отстранява със свои сили и средства всички гаранционни повреди и/или Несъответствия, съответно подменя дефектирали части и/или компоненти с нови, съгласно гаранционните условия описани в техническото предложение на Изпълнителя и издадената от последния гаранционна карта.

(9.1.3) Рекламационното съобщение (известие за повреда) на Възложителя може да бъде изпратено по телефон, електронна поща или обикновена поща. Изпълнителят е длъжен да осигури преглед на техникатаи контейнерите от свои квалифицирани представители в срок до до 3 (три) работни дни, от получаване на рекламационното съобщение на Възложителя. След преглед от квалифицирани представители на Изпълнителя се съставя констативен протокол за вида на повредата и/или несъответствието, работите и срокът необходими за отстраняването й в два еднообразни екземпляра.

(9.1.4) Гаранционно поддържане на доставената техника, включва следните дейности неизчерпателно описани по-долу, както и такива, които не са описани, но са възникнали: Отстраняване на възникнали физически и софтуерни повреди по техниката, проблеми свързани с тяхното използване, профилактика и контрол на качеството съгласно инструкциите на производителя, ремонт на дефектирали части, механизми и системи от техниката, а когато ремонтът им е невъзможен и/или нецелесъобразен- доставка на нови оригинални резервни части и смяната им, труд, транспорт, осигуряване на техническа помощ на място от сервизни специалисти, до изтичане на пълния срок за гаранционно поддържане и обслужване. Гаранционното поддържане ще бъде изцяло за сметка на изпълнителя.

(9.1.5) Гаранционно поддържане на доставените контейнери, включва следните дейности неизчерпателно описани по-долу, както и такива, които не са описани, но са възникнали: Отстраняване на възникнали физически повреди, проблеми свързани с тяхното използване, профилактика и контрол на качеството съгласно инструкциите на производителя, ремонт на дефектирали части, механизми и системи от машината, а когато ремонтът им е невъзможен и/или нецелесъобразен- доставка на нови оригинални резервни части и смяната им, труд, транспорт, осигуряване на техническа помощ на място от сервизни специалисти, до изтичане на пълния срок за гаранционно поддържане.Гаранционното поддържане ще бъде изцяло за сметка на изпълнителя.

(9.1.6) Срокът на пълно гаранционно (сервизно) поддържане се увеличава с времето, през което техникатаи контейнерите са били в ремонт.

(9.2) Гаранционно (сервизно) обслужване

(9.2.1) Възложителят е длъжен да осигурява за своя сметка гаранционно (сервизно) обслужване на техниката съгласно сроковете и условията по гаранцията.

(9.3) По време на гаранционния срок Изпълнителят няма право да отказва приемането на автомобил в оторизираните си сервизи за сервизно обслужване и/или гаранционен ремонт.

1. **ГАРАНЦИЯ ЗА ИЗПЪЛНЕНИЕ.**

**Чл. 10. Видове гаранции, размер и форма на гаранциите**

(10.1) Видове и размер на гаранциите

(10.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в общ размер на 4 % (четири процента) от стойността на Договора по алинея (2.1) или сумата от ……………………… лева, като:

2% (два процента) от стойността на Договора по алинея (2.1) или сумата от ……………………… лева представлява гаранцията за изпълнение на Договора и са за обезпечение на доставката и

2% (два процента) от стойността на Договора по алинея (2.1) или сумата от ……………………… лева представлява гаранцията за изпълнение на Договора и са за обезпечаване на целия период за гаранционно поддържане.

(10.1.2) Изпълнителят представя документи за внесена гаранция за изпълнение на Договора към датата на сключването му.

(10.1.3) Гаранцията за изпълнение е със срок на валидност най-малко 30 /тридесет/ дни след прекратяване действието на настоящия договор.

(10.2) Форма на гаранциите

(10.2.1) Изпълнителят избира формата на гаранцията измежду една от следните: парична сума внесена по банковата сметка на Възложителя; банкова гаранция; или застраховка.

**Чл. 11. Изисквания по отношение на гаранциите**

(11.1) Когато гаранцията се представя във вид на **парична сума**, тя се внася по следната банкова сметка на Възложителя:

Банка: …………………………………………………..

Банкова сметка (IBAN): ………………………..

BIC (BIC): …………………………………………

(11.2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (*сто процента*) от стойността на гаранцията за изпълнението му със срок на валидност най – малко 30 /тридесет/ дни след прекратяване действието на настоящия договор.

(11.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(11.2.2) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(11.3). **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 /тридесет/ дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Чл. 12. Задържане и освобождаване на гаранцията**

(12.1). Възложителят освобождава гаранцията за изпълнение на Договора на етапи и при условия, както следва:

(12.1.1) частично освобождаване в размер на 2 % (*двапроцента*) от стойността на Договора в размер на ……………… (………………..) лева, в срок от 30 (*тридесет*) дни, след приемане на доставката на техникатаи контейнерите и подписване на Приемо-предавателния протокол по алинея (5.4) съответно по алинея (5.6) без забележки, при условие че сумите по гаранцията не са задържани, или не са настъпили условия за задържането им.

(12.1.2) окончателно освобождаване на остатъчната сума по гаранцията се извършва в срок от 30 (*тридесет*) дни, след изтичане на срока за гаранционно поддържане на техниката и контейнерите, посочен в алинея (4.3) от настоящия Договор, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

(12.2) Ако Изпълнителят е представил банкова гаранция за изпълнение на Договора, преди частичното й освобождаване следва да представи гаранция за изпълнение в остатъчния изискуем по Договора размер на гаранцията след приспадане на сумата по алинея (12.1.1).

(12.3) Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на алинея (12.1).

(12.4) Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

(12.5) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред компетентния орган. При решаване на спора в полза на Възложителя той може да пристъпи към задържане на гаранциите.

(12.6.) Възложителят има право да задържи изцяло или частично гаранцията за изпълнение, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.

(12.7) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на Изпълнителя.

(12.8) В случай на задържане от Възложителя на суми от гаранциите, Изпълнителят е длъжен в срок до 30 (*тридесет*) дни да допълни съответната гаранция до размера , уговорен в алинея (10.1), като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да застрахова отговорността си до размера в алинея (10.1).

(12.9.) В случай, че Възложителят е претърпял вреди и/или е пропуснал ползи в размери над размера на гаранцията за изпълнение, той може да ги претендира от Изпълнителя.

1. **НЕУСТОЙКИ**

**Чл. 13.**

(13.1) При забавено изпълнение на задължения за доставка по Договора от страна на Изпълнителя в нарушение на уговорените в този Договор срокове, същият заплаща на Възложителя неустойка в размер на 0,1%от сумата по алинея (2.1) за всеки просрочен ден, но не повече от 5 % от настоящия договор.

(13.2) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки.

(13.3.) Неустойките се заплащат незабавно, при поискване от Възложителя, по следната банкова сметка:

Банка: …………………………………………………..

Банкова сметка (IBAN): ………………………..

BIC (BIC): …………………………………………

1. **ПОДИЗПЪЛНИТЕЛИ**

**Чл. 14.**

(14.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(14.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(14.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(14.4) Независимо от използването на подизпълнители, отговорността за изпълнение на настоящия Договор е на Изпълнителя.

(14.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

**Чл. 15.**

(15.1) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл.16.**

(16.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(16.2) Разплащанията по ал. (16.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(16.3) Към искането по ал. (16.2) Изпълнителят предоставя становище, от което да е видно дали оспорва плащанията или част от тях като недължими.

(16.4) Възложителят има право да откаже плащане по ал. (16.2), когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 17.**

(17.1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
4. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила”) продължила повече от 30 /тридесет/ дни;
5. по реда на чл.118 от ЗОП.

(17.2) Възложителят може да прекрати Договора едностранно, без предизвестие с уведомление, изпратено до Изпълнителя:

1. когато Изпълнителят забави изпълнението на задължение по настоящия Договор с повече от 20 /двадесет/ календарни дни;
2. при системно (*три и повече пъти*) неизпълнение на задълженията на Изпълнителя за извършване на гаранционни ремонти или при пълно неизпълнение на задълженията на Възложителя за гаранционно обслужване и/или извършване на гаранционни ремонти;
3. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;
4. бъде обявен в неплатежоспособност или когато бъде открита процедура за обявяване в несъстоятелност или ликвидация;

(17.3) Възложителят прекратява Договора в случаите по чл. 118, ал. 1 от ЗОП, без да дължи обезщетение на Изпълнителя за претърпени от прекратяването на Договора вреди и/или пропуснати ползи.

(17.4) Възложителят може да развали Договора по реда и при условията предвидени в него или в приложимото законодателство.

**Чл.18.** Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА**

**Чл. 19.**

(19.1) Страните не носят отговорност за пълно или частично неизпълнение на задълженията по договора, ако то се дължи на “непреодолима сила” (форсмажор).

(19.2) Под “непреодолима сила” (форсмажор) се разбира обстоятелство (събитие) от извънреден характер, което е възникнало след сключване на договора, не е могло да бъде предвидено и не зависи от волята от страните като: пожар, производствени аварии, военни действия, природни бедствия – бури, проливни дъждове, наводнения, градушки, земетресения, заледявания, суша, свличане на земни маси и др. природни стихии, ембарго, правителствени забрани, стачки, бунтове, безредици и др.

(19.3) Страната, която е изпаднала в невъзможност да изпълни задълженията си, поради настъпило форсмажорно обстоятелство е длъжна в 10-дневен срок да уведоми писмено другата страна за възникването му, както и предполагаемият период на действие и прекратяване на форсмажорното обстоятелство.

(19.4) Удостоверяването на възникнала “непреодолима сила” се извършва със сертификат за форсмажор, издаден от Българската търговско-промишлена палата.

(19.5) Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(19.6) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(19.7) Докато трае непреодолимата сила, изпълнението на задължението се спира.

(19.8) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **ДОПЪЛНИТЕЛНИ РАЗПОРЕДБИ**

**Чл. 20.** За всички неуредени в настоящия Договор въпроси се прилага действащото българско законодателство.

**Чл. 21**.

(21.1) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция:

Тел.:

Факс:

e-mail:

Лице за контакт:

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

(21.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(21.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(21.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 21 се считат за валидно изпратени и получени от другата Страна.

(21.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл. 22**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Чл. 23**.

(23.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(23.2) В случай на непостигане на договореност по реда на предходната алинея, всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат разрешавани от Арбитражен съд при „Европейска юридическа палата“, гр. София, съобразно с неговия Правилник за дела, основани на арбитражни споразумения.

**Чл. 24**.Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Чл. 25**.За неуредените в този договор въпроси се прилагат разпоредбите на действащото българско законодателство.

Неразделна част от настоящия Договор са следните приложения:

1. Приложение № 1 – Техническа спецификация на Възложителя;
2. Приложение № 2 – Техническо предложение на Изпълнителя;
3. Приложение № 3 - Ценово предложения на Изпълнителя.

Настоящият Договор се подписа в 3 /три/ еднообразни екземпляра – 2 /два/ за Възложителя и 1 /един/ за Изпълнителя.

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |

1. *Под гаранционно (сервизно) обслужване се има предвид изискуемата периодична поддръжка на техниката (различна от отстраняването на недостатъци за сметка на Изпълнителя по време на гаранционния срок) – смяна на масла,филтри и др., която следва да е налице за да важи гаранционната отговорност на производителя.*  [↑](#footnote-ref-2)